laion/Wikipedia-Exotic huggingface dataset:
ארץ נהדרת (עמותה)

ארץ נהדרת, היא עמותה שהוקמה בשנת 2006. העמותה נוסדה במטרה לחזק את תחושת הזכות והשייכות לארץ, כמו גם את תחושת הצדק במעשה הציוני, בקרב אזרחי ישראל. הדרך שנבחרה - סיורים ופרויקטים ציוניים בעלי ערך חינוכי, המדגישים את הקשר בין העם היהודי לארצו מאז ימי האבות, דרך מפעל התקומה ועד לציונות בת ימינו. הסיורים נועדו לקהל הרחב, ובוצעו תוך שיתוף פעולה עם גופים ציבוריים ופרטיים. הנחת העבודה של הוועד המנהל את העמותה היא שהמפגש עם רגבי האדמה, עם האנשים החיים באזורים שונים ועם הרוח, שהחזיקה את העם היהודי בכל שנות גלותו, גורם למשתתפים "פשוט להתאהב בה מחדש". עד לשנת 2013, פעולות העמותה מומנו אך ורק בכספי תורמים, מרביתם מחו"ל. בשנת 2009 יזמה "ארץ נהדרת" את תוכנית "מתנת שחרור" - הענקת "מתנת שחרור" לחיילי צה"ל המסיימים את שירותם הצבאי, בדמות מסע חוויתי-ערכי-ציוני-פרגמטי, בן 10 ימים ברחבי הארץ, בעקבות השורשים העבריים, מהפיכת הציונות והתקומה, ועם הפנים לעתיד, תוך חשיפה לאפשרויות חיים: לימודים, מגורים ועד להקמת בית באזורים שונים בארץ - נגב, גליל, פריפריה. יו"ר הוועד המנהל של העמותה בין השנים 2006–2014 היה שמעון גפסו. החל מספטמבר 2014 מכהנת בתפקיד סמדר בת אדם. בשנותיה הראשונות קיימה העמותה מדי שישי סיורים פתוחים לציבור הרחב לאתרים שונים בעלי ערך היסטורי. מעת לעת במועדי ישראל הושם דגש על אזור מסוים בארץ, במסגרת זו הגיעו בפסח 2007 קרוב ל-5,000 איש ביום אחד לרמת הגולן, ובסוכות באותה השנה הגיעו מאות אנשים, ביניהם למעלה ממאה רוכבי אופנוע, לביקור בגוש-עציון. בחנוכה מטיילים בעקבות החשמונאים, בחודש טבת התקיימה יוזמת הצטרפות לצעידה בעקבות ל"ה לוחמי הפלמ"ח, בשבט התקיימו יוזמות לנטיעות בשיתוף הקרן הקיימת לישראל ועוד. בסיורים אלה השתתפו כ־45,000 משתתפים, חלקם הגדול עולים חדשים. בתחילת שנת 2008 יזמה העמותה תוכנית "מכירים את עוטף עזה - מזדהים עם התושבים". בכל שבוע, מדי שישי ממקומות שונים בארץ, לסיורי הזדהות מודרכים: תצפית על עזה, ביקור בקיבוץ בעוטף עזה ועריכת קניות במרכולים בשדרות. במבצע זה לקחו חלק כאלפיים משתתפים. במהלך 2009 יזמה העמותה את תוכנית "מתנת שחרור" - התוכנית, שנועדה כאמור למי שסיימו את שירותם הצבאי, גובשה על ידי וועדת היגוי ונבדקה בפועל, באמצעות שני פיילוטים, במהלך השנים 2011–2013. נוכח הצלחת הפיילוטים, החליט הוועד המנהל לחתור להפיכתה של התוכנית לתוכנית ממלכתית, לה יהיו שותפים משרדי ממשלה רלוונטיים וכן גופים ציבוריים גדולים. בשנת 2013 הוחלט כי "מתנת שחרור" תהפוך לתוכנית הדגל של העמותה, וכי אוכלוסיית היעד מנקודה זו היא חיילים משוחררים. בשנת 2014 התקיים פיילוט נוסף, מיזם משותף עם משרד העלייה והקליטה, כאשר 75% מן המשתתפים בו הם עולים חדשים וחיילים בודדים. מיזם זה נותן מענה לצורך בטיפול מיוחד באוכלוסייה זו, מתוך תקווה להשאירה בארץ. בתוכניות השונות של ארץ נהדרת, השתתפו בין השאר: סגן שר הביטחון ח"כ מתן וילנאי, השר לביטחון הפנים אבי דיכטר, אלוף (מיל') ח"כ יוסי פלד, ח"כ שי חרמש, יו"ר האגודה למען החייל תא"ל (מיל') אביגדור קהלני, יו"ר "הרוח הישראלית" טל ברודי, ראש המועצה האזורית גוש עציון שאול גולדשטיין וראש המועצה האזורית שער הנגב, אלון שוסטר. אתר האינטרנט הרשמי של ארץ נהדרת בארכיון האינטרנט ארץ נהדרת, באתר "גיידסטאר ישראל"
רוזלין היגינס

רוזלין היגינס (באנגלית: Rosalyn Higgins, Lady Higgins; נולדה ב-2 ביוני 1937) היא שופטת בריטית שכיהנה כנשיאת בית הדין הבין-לאומי לצדק בהאג בשנים 2006–2009. היגינס נולדה בשנת 1937 למשפחה יהודית בלונדון, אנגליה, בשם רוזלין כהן. בשנת 1961 נישאה ללורד טרנס היגינס. היגינס למדה לתואר ראשון ושני במשפטים באוניברסיטת קיימברידג', והשלימה דוקטורט באוניברסיטת ייל. בשנת 1995 מונתה היגינס לכהונה כשופטת בבית הדין הבינלאומי לצדק בהאג, בהיותה האישה הראשונה המתמנה לתפקיד זה, ונבחרה לכהונה שנייה בשנת 2000. היגינס כתבה מספר חיבורים רבי השפעה בתחום המשפט הבינלאומי, ובשנת 2006 מונתה לתפקיד נשיאת בית הדין הבינלאומי לצדק, וכיהנה בתפקיד זה עד תחילת 2009. עמיתה של היגינס לכס השיפוט הוא השופט האמריקאי ניצול השואה, תומאס בורגנטל, אף הוא יהודי. מאז 2009 משמשת יועצת בנושא משפט בינלאומי לממשלת בריטניה, בעיקר בנושא עיראק. מדיה וקבצים בנושא רוזלין היגינס בוויקישיתוף ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
קארמה (ירח)

קארמה (באנגלית: Carme, ביוונית: Κάρμη) הוא אחד מירחי כוכב הלכת צדק. קארמה התגלה על יד סת' ברנס ניקולסון במצפה הר וילסון שבקליפורניה ביולי 1938. עד 1975 היה ידוע בשם "Jupiter XI" (הירח האחד-עשר של צדק), ולאחר מכן נקרא על שמה של קארמה מהמיתולוגיה היוונית, אחת ממאהבותיו של זאוס ואמה של האלה בריטומרטיס, אלת רשתות הציד והדיג. בין השנים 1955 עד 1975 נקרא לעיתים "פאן" (Pan) (כיום אחד מירח שבתאי נושא שם זה). קארמה נותן את שמו לקבוצה של ירחים; המשותף להם הוא היותם ירחים לא-רגילים שמסלולם סביב צדק הוא בין 23-24 מיליון קילומטר ובנטייה של כ-165°. מדיה וקבצים בנושא קארמה בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
יעקב רוזנס

יעקב רוזנס (בגרמנית: Jakob Rosanes ;‏ 16 באוגוסט 1842, ברודי – 6 בינואר 1922 ורוצלב) היה מתמטיקאי ושחמטאי יהודי-גרמני. רוזנס עבד בגאומטריה אלגברית ותרם לתאוריה של שמורות פולינומיות. הוא היה גם אמן שחמט. רוזנס למד באוניברסיטת הומבולדט בברלין ובאוניברסיטת ברסלאו. הוא קיבל את תואר הדוקטור מברסלאו (כיום ורוצלב) בשנת 1865 ולימד שם במשך כל חייו. הוא התמנה לפרופסור בשנת 1876 ושימש כרקטור האוניברסיטה בין השנים 1903-1904. לרוזנס היו תרומות משמעותיות בנושא טרנספורמציות קרמונה. ניצחון מול אלוף העולם, אדולף אנדרסן ניצחון מול אלוף העולם, אדולף אנדרסן Jakob Rosanes vs Adolf Anderssen, Breslau, 1863, King's Gambit: Accepted. Kieseritsky Gambit Anderssen Defense (C39), 0-1 מדיה וקבצים בנושא יעקב רוזנס בוויקישיתוף יעקב רוזנס, באתר פרויקט הגנאלוגיה במתמטיקה יעקב רוזנס, באתר MacTutor (באנגלית) יעקב רוזנס, באתר צ'סגיימס (באנגלית) ביוגרפיה מקצועית באתר MacTutor History of Mathematics archive
קרן החזית האלקטרונית

קרן החזית האלקטרונית (באנגלית: Electronic Frontier Foundation,‏ EFF) הוא מוסד ללא כוונת רווח שמטרתו המוצהרת היא לחנך את הציבור על זכויות הפרט וזכויות האדם, בהם חופש הביטוי ופרטיות, בהקשר של עידן המידע – מחשבים, רשת האינטרנט וכיוצא בזה ולהגן עליהם בדרכים ציבוריות ומשפטיות. משרדי הקרן נמצאים בסן פרנסיסקו והיא פועלת בארצות הברית ובמדינות אחרות. הקרן נוסדה בשנת 1990 על ידי מיטץ' קאפור, ג'ון גילמור וג'ון פרי בארלו, שנפגשו בקהילה המקוונת The WELL במסגרת דיון על פשיטה שביצע האף.בי.איי על קבוצת אנשים שנחשדה בעבירות על דיני מחשבים ושנראתה לשלושה בלתי חוקית. ההקמה מומנה על ידי קאפור, סטיב ווזניאק ותורם אלמוני נוסף. במשך שנות קיומה הקרן סיפקה סיוע משפטי בכמה תיקים ידועים אשר נוגעים לחופש המידע, בהם תיק דמיטרי סקליארוב (Дмитрий Скляров), מתכנת רוסי אשר נשפט בארצות הברית לאחר שפרץ תוכנת הצפנה של תאגיד אדובי מערכות ותיק יון לך יוהנסן (Jon Lech Johansen; מכונה גם DVD Jon), נער נורווגי שהפיץ את DeCSS, תוכנה לפריצת ההצפנה של סרטי DVD; בשני המקרים הנתבעים זכו במשפט. הארגון היה גם שותף למאבקים המשפטיים נגד הדרישות של כנסיית הסיינטולוגיה להטיל הגבלות על הבעת התנגדות לסיינטולוגיה ועל הפצת החומרים הסודיים של הכנסייה באינטרנט. הארגון שותף למאבקים ציבוריים בעד תוכנה חופשית ונגד ניהול זכויות דיגיטלי (DRM). בשנת 2014 הוא הוציא תוסף לדפדפן Privacy Badger. מדיה וקבצים בנושא קרן החזית האלקטרונית בוויקישיתוף אתר האינטרנט הרשמי של קרן החזית האלקטרונית (באנגלית) קרן החזית האלקטרונית, באתר אנציקלופדיה בריטניקה (באנגלית) כתבי קרן החזית האלקטרונית בפרויקט גוטנברג (באנגלית) קרן החזית האלקטרונית, ברשת החברתית פייסבוק קרן החזית האלקטרונית, ברשת החברתית אקס (טוויטר) קרן החזית האלקטרונית, ברשת החברתית אינסטגרם קרן החזית האלקטרונית, ברשת החברתית LinkedIn קרן החזית האלקטרונית, סרטונים בערוץ היוטיוב קרן החזית האלקטרונית, ערוץ באתר Twitch.tv קרן החזית האלקטרונית, באתר פליקר Formation documents and mission statement for the EFF ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
EFF

האם התכוונתם ל... לוחמי החופש הכלכלי (Economic Freedom Fighters)‏ – מפלגת שמאל רדיקלי מרקסיסטית-לניניסטית ולאומנית שחורה בדרום אפריקה, נוסדה ב-2013 קרן החזית האלקטרונית (Electronic Frontier Foundation) – מלכ"ר אמריקאי שמטרתו חינוך הציבור על זכויות האדם, בדגש על זכויות הפרט והגנה על הפרטיות בעידן המידע; הקרן פועלת משנת 1990
Bacillus

Bacillus (מיונית, בעברית: מתג) הוא סוג של חיידקים אמיתיים, הכולל חיידקי מתג אווירניים, גראם-חיוביים, היוצרים נבגים. קיימים כ-50 מינים המשתייכים לסוג זה; רובם מצויים באדמה ומתקיימים בטווח טמפרטורה של 25 עד 45 מעלות. ה-Bacillus משמש לעיתים קרובות כאורגניזם מודל. לשני מיני Bacillus חשיבות רפואית: B. anthracis, הגורם למחלת הגחלת (anthrax) ובשנת 2001 אף השתמשו בו בטרור ביולוגי, ו-B. cereus, גורם נפוץ להרעלת מזון ולבעיות רפואיות נוספות (דלקות עיניים למשל). מינים מוכרים נוספים הם B. subtilis, הנחשב לחיידק הגרם-חיובי הנחקר ביותר, זאת עקב הקלות בה ניתן להחדיר אליו גנים זרים ו-B. megaterium המשמש גם הוא במחקר. B. polymyxa קושר חנקן. בהדברה ביולוגית משתמשים ב-B. thuringiensis, שהגן לרעלן המופרש ממנו, והקוטל זחלי יתושים, הוכנס בשיטות של הנדסה גנטית לצמחים, ב-B. sphaericus שגם הוא קטלני לזחלי יתושים וב-B. firmus המשמש להדברה ביולוגית של נמטודות העפצים. מ-B. brevis מפיקים את היונופור gramicidin, ומ-B. licheniformis את האנטיביוט Bacitracin. זהו אחד מסוגי החיידקים הבודדים שמיניו מסוגלים ליצור נבגים פנימיים בתנאי עקה. לנבגים חשיבות רבה בשרידות שלהם. בעבר נטען שנבגים של B. sphaericus נמצאו במעי של דבורה מאובנת בענבר בן 25-40 מיליון שנה ונבגים של מין אחר בגבישי מלח בני 250 מיליון שנה. אף שהממצאים מוטלים בספק, העלה העניין את השאלה - שאין עליה עדיין תשובה: האם בנבגים מתבצעת פעילות מטבולית כלשהי - מה שמגביל את שרידותם למאות - אלפי שנים, או שאין בהם פעילות כזו, ואז הם יכולים לשרוד גם מיליוני שנה. המונח Bacillus שימש בעבר לתיאור כל החיידקים שצורתם מוט קצר - חיידקי מתג. Mycobacterium tuberculosis, המתג הגורם לשחפת כונה בראשית דרכו "המתג של קוך" (Koch's bacillus). כיום משמש לאותו עניין המונח האנגלי rod. מדיה וקבצים בנושא Bacillus בוויקישיתוף Bacillus, באתר ITIS (באנגלית) Bacillus, באתר NCBI (באנגלית) Bacillus, באתר האנציקלופדיה של החיים (באנגלית) Bacillus, באתר GBIF (באנגלית) תוכנית רדיו מוקלטת על הבצילוס הישראלי (BtI) ועל חברת הסטרטאפ שפיתחה אותה לשם הדברת יתושים Bacillus, באתר אנציקלופדיה בריטניקה (באנגלית)
סטפן בנך

סטפן בַּנַךְ (בפולנית: ‏Stefan Banach‏Ⓘ‏, נכתב גם באנאך‏; 30 במרץ 1892 - 31 באוגוסט 1945) היה מתמטיקאי פולני, ממייסדי ענף האנליזה הפונקציונלית. הוכיח משפטים רבים וחשובים באנליזה מתמטית הנקראים על שמו. בנך נולד בקרקוב שבפולין ב-1892, והיה הרוח החיה באסכולת לבוב במתמטיקה שהתקיימה בפולין בין שתי מלחמות העולם. בנך היה אוטודידקט במתמטיקה וגאוניותו התגלתה רק במקרה על ידי המתמטיקאי הוגו שטיינהאוס. בפרוץ מלחמת העולם השנייה, היה בנך נשיא החברה המתמטית הפולנית. בזכות היותו שותף-חבר באקדמיה למדעים באוקראינה ובעל קשרים טובים עם מתמטיקאים סובייטים, הוא הורשה לשמור על תפקידו למרות הכיבוש הסובייטי של העיר ב-1939. בנך אף הצליח לשרוד את כיבוש הנאצים הברוטלי מ-1941 על ידי כך שמכר את דמו לניסויי פרופסור רודולף וייגל. כמובן, עובדה זו גרמה לירידה בבריאותו ובמשך שנות הכיבוש אף לקה בסרטן ריאות. לאחר המלחמה חזרה העיר לבוב לידי הסובייטים ובנך מת שם, מבלי שהספיק לחזור לפולין. בנך נקבר בבית העלמין של Lychakivskiy. הישגו הגדול והחשוב ביותר של בנך היה ייסוד האנליזה הפונקציונלית - זהו ענף החוקר את תכונותיהם של מרחבים וקטוריים בעלי נורמה (שזו מעין הכללה למושג האורך או הגודל של וקטור) ובייחוד את תכונותיהם של מרחבי פונקציות, אופרטורים ופונקציונלים. בנוסף, בנך תרם רבות לתורת הקבוצות ולתורת המידה. בנך פרסם מספר ספרים, ביניהם: (Théorie des opérations linéaires (Teoria operacji liniowych, 1932 - חיבורו החשוב והמשפיע ביותר. סדרת Studia Mathematica מרחב בנך (השם שניתן למרחב וקטורי נורמי שלם) משפט ההעתקה הפתוחה ומשפט הגרף הסגור משפט בנך-שטיינהאוס משפט האן-בנך פרדוקס בנך-טרסקי אלגברת בנך משפט נקודת השבת של בנך סטניסלב אולם, מתמטיקאי נוסף מאסכולת לבוב במתמטיקה, ייחס את הציטוט הבא לבנך: מתמטיקאי הוא אדם שיכול למצוא אנלוגיה בין משפטים. מתמטיקאי טוב הוא כזה שמוצא אנלוגיה בין הוכחות. מתמטיקאי מעולה שם לב לאנלוגיה בין תורות. המתמטיקאי המושלם הוא זה שיכול לראות אנלוגיה בין האנלוגיות. — מיוחס לסטפן בנך מדיה וקבצים בנושא סטפן בנך בוויקישיתוף סטפן בנך, באתר פרויקט הגנאלוגיה במתמטיקה סטפן בנך, באתר MacTutor (באנגלית) סטפן בנך, באתר "Find a Grave" (באנגלית) סטפן בנך, באתר אנציקלופדיה בריטניקה (באנגלית) הסבר על ה"דודל" (שרבוט גוגל) שפרסמה גוגל לציון קבלת הפרופסורה ב-1922, באתר מנוע החיפוש "גוגל" (באנגלית)
דיוגנס מאפולוניה

דייגונס מאפולוניה (ביוונית עתיקה: Διογένης ὁ Ἀπολλωνιάτης; נולד בערך 460 לפנה"ס), פילוסוף נטורליסטי יווני, היה בן אפולוניה שבכרתים. אף כי היה דורי, הוא כתב בדיאלקט האיוני, כמו כל הפיזיולוגי (הפילוסופים הפיזיים). אין ספק כי חי לזמן מה באתונה, שם נעשה לא פופולרי (כנראה בגלל הדעות האתאיסטיות שיוחסו לו), עד שחייו היו בסכנה. דעותיו של דיוגנס מיוחסות ב"עננים" של אריסטופאנס לסוקרטס. כמו אנכסימנס, דייגונס האמין כי האוויר הוא המקור של כל היקום, וכי כל שאר היסודות הגיעו מהאוויר באופנים שונים. ההתקדמות העיקרית שלו כלפי הפילוסופיה של אנכסמינס היא, שהוא קבע כי יש לאוויר גם אינטליגנציה – "האוויר שנע בתוכו אף לימד אותו. האוויר כמקורו של כל דבר הוא בהכרח יסוד אלמותי, אך כרוח הוא גם בוודאי בעל הכרה". למעשה, היה חלק מהסיעה האיונית הישנה, שאת הדוקטרינות שלה שינה בעזרת התאוריות של בן זמנו אנכסגורס, אם כי התנגד לדואליזם שלו. יצירתו החשובה ביותר היא ה"דה נטורה", ממנה שרדו רק שרידים. ייתכן כי כתב גם את "נגד הסופיסטים" ו"על טבע האדם", ממנו נותר שריד ידוע על הוורידים. דיוגנס מאפולוניה, באתר אנציקלופדיה בריטניקה (באנגלית)
אנטוניו די נטאלה

אנטוניו די נטאלה (איטלקית: Antonio Di Natale;‏ נולד ב-13 באוקטובר 1977 בנאפולי שבאיטליה) הוא כדורגלן עבר איטלקי ששיחק בעמדת החלוץ. קבוצתו האחרונה הייתה אודינזה. די נטאלה הוא מלך שערי אודינזה בכל הזמנים עם 227 שערים במדיה. בצעירותו שיחק די נטאלה בקבוצת הנוער של אמפולי. הוא הושאל למספר קבוצות קטנות לפני שהפך לשחקן קבוע באמפולי ב-1999. בזכות יכולתו הטובה במדי אמפולי בסרייה א' זומן לסגל נבחרת איטליה. די נטאלה האריך את חוזהו בקבוצה ב-2003, אך לאחר שהקבוצה ירדה לליגה השנייה, הוא עבר לאודינזה. בעונת 2004/2005 חבר די נטאלה לוינצ'נצו יאקווינטה ולדויד די מיקלה בחוד הקבוצה, ויחד הם עזרו לאודינזה לסיים את העונה במקום הרביעי ובכך להעפיל לליגת האלופות בעונה שלאחר מכן. בעונה זו הבקיע די נטאלה שבעה שערים ב-33 משחקי ליגה. בעונת 2007/2008 הופיע די נטאלה ב-36 משחקי ליגה, בהם הבקיע 17 שערים. בעונות 2009/2010 ו-2010/2011 זכה פעמיים ברציפות בתואר מלך השערים של הליגה האיטלקית, לאחר שהבקיע 29 ו-28 שערים בהתאמה. די נטאלה ערך את הופעת הבכורה שלו בנבחרת איטליה בנובמבר 2002 במשחק מול נבחרת טורקיה. בשנים שלאחר מכן שותף במספר משחקי ידידות נוספים. ב-2007 זכה די נטאלה למקום בהרכב הנבחרת במוקדמות יורו 2008. בקיץ 2008 שיחק עם הנבחרת ביורו. בדו-קרב בעיטות העונשין ברבע הגמר מול נבחרת ספרד החמיץ די נטאלה את בעיטתו, ונבחרתו הודחה מהטורניר. הוא הופיע בהרכב הנבחרת גם בטורנירי מונדיאל 2010 ויורו 2012, שלאחריו הודיע על פרישתו מהנבחרת. מדיה וקבצים בנושא אנטוניו די נטאלה בוויקישיתוף אנטוניו די נטאלה, באתר Transfermarkt אנטוניו די נטאלה, באתר Soccerway אנטוניו די נטאלה, באתר WorldFootball.net אנטוניו די נטאלה, באתר National Football Teams אנטוניו די נטאלה, באתר FootballDatabase.eu אנטוניו די נטאלה, באתר ESPN פרופיל המאמן, באתר Transfermarkt Antonio Di Natale to leave Udinese after 12 years with Serie A club(באנגלית)
ישראל יצחק גרינץ

ישראל יצחק גרינץ (1907 – 25 בדצמבר 1982) היה איש ציבור, בנקאי ומחבר ספרים בתחום הבנקאות. גרינץ התחיל בפעילות ציבורית כמזכיר תנועת המזרחי בעיר הולדתו ראדום שבפולין, כבר בגיל 16. בגיל 18, יסד ספרייה ציבורית לספרות עברית ויידיש, ובאותו זמן נבחר ליו"ר צעירי התנועה בעיר. בשנת 1931 ייסד קיבוץ הכשרה למועמדי עלייה לארץ ישראל, וקן לתנועת "השומר הדתי". בגיל 26 עלה לארץ ישראל, התיישב בחיפה, והצטרף לכוחות "ההגנה". הקים ארגון גג של תנועות הנוער החרדי בחיפה, ופעל במסגרות ציבוריות רחבות לשמירת השבת בחיפה ושינוי צביונה של העיר לדתי יותר. גרינץ הביא לכך שכל קופות המלווה (בנקים) בארץ הפסיקו לעבוד בשבתות בתקופות שקדמו להגשת מאזנן השנתי, באמצעות שדרוג שיטות העבודה[דרוש מקור]. היה חבר בוועדת הכספים בעיריית חיפה, כנציג החוגים הדתיים. היה חבר בתנועת הפועל המזרחי, ואף נבחר לוועדת הביקורת המרכזית ולמועצה הכלכלית של המפלגה. גרינץ שימש כסגן מנהל הסניף הראשי של בנק הפועלים בחיפה. במקביל בשנת 1933 הקים מן היסוד בנק עצמאי עבור חברי הפועל המזרחי, שכונה בשם: "אוצר לאשראי של הפועל המזרחי". הבנק פתח עוד 5 סניפים באזור חיפה ובצפון הארץ. מאוחר יותר אוחד הבנק עם בנק המזרחי המאוחד. גרינץ ריכז איסוף כספים ותרומות לרכישת מגרש ולהקמת בנין עבור סניף בני-עקיבא בעיר. היה מיוזמי הקמתו של בית הספר הטכנולוגי תו"מ ע"ש צ. סיטרין ודאג בין השאר לתשלום שכר לימוד לתלמידים מעוטי יכולת. סייע ברכישת כלי נשיפה עבור תלמידי בית הספר לארגון תזמורת של בית-הספר, וכן אסף תרומות להקמת מעבדה פיזיקלית במקום. סייע רבות בשנותיה הראשונות לביסוסה של ישיבת בני עקיבא פרחי אהרן. כיהן כיו"ר בית הכנסת המרכזי בהר הכרמל, הביא להכנסת ריהוט מלא וחדש והקים במקום ספרייה תורנית מקיפה. כיהן גם כנשיא בית-הורים "סיני" בהר-הכרמל. עסק בפעילות ספרותית ענפה, החל מכתיבת מאמרים עיוניים, פוליטיים ומקצועיים, דרך עריכת עיתון "למרחב" בסניף הפועל המזרחי בחיפה, עריכת ביטאון "שיח" לעובדי בנק הפועלים, וכלה בכתיבת ספרי יסוד בתחום הבנקאות, שהייתה חסרה ספרות עברית באותה עת. ספריו הופיעו במספר מהדורות ונמכרו בתפוצה רחבה. נבחר כיקיר חיפה. לפני פטירתו יזם הקמת קרן מלגות ומענקים ע"ש רבקה וישראל גרינץ. הקרן מחלקת מדי שנה פרסים ומלגות לתלמידי מוסדות חינוך הפועלים ברוח ערכי תורה ועבודה. הקרן נוסדה בשיתוף עם המרכז לחינוך דתי בישראל, במטרה להעניק סיוע לתלמידי מוסדות החינוך הדתי בישראל, מוסדות עיוניים, מקצועיים וישיבות בני-עקיבא; וכן במטרה לעניין אברכים בישיבות ההסדר בהגשת עבודות מחקר בתחום המשפט העברי ומקורותיו וכן בנושאי הציונות הדתית על שלוחותיה, לרבות מעשי חסד והתנדבות למען הקהילה הנעשים בהשתתפות הנוער הדתי-ציוני. נפטר בט' בטבת תשמ"ג. אחיו הוא פרופ' יהושע מאיר גרינץ, חוקר תנ"ך. בנו עו"ד יגאל דוד גרינץ ז"ל. הלכות הבנקאות, בהוצאת הוועד המרכזי של הסתדרות הפקידים, תל אביב תשכ"א, ובמהדורות נוספות. הבנק והלקוח - שאלות ותשובות בדיני בנקאות, בהוצאת הוועד המרכזי של הסתדרות הפקידים, תל אביב תשכ"ה, ובמהדורות נוספות. לכסיקון לבנקאות ולמסחר, בשני כרכים, בהוצאת מסדה, רמת גן 1978.
לוטונג ג'אווה

לוטונג ג'אווה (שם מדעי: Trachypithecus auratus) הקרוי גם לנגור ג'אווה הוא מין בסוג לוטונג (או לנגור) במשפחת קופים בעלי זנב. המין אנדמי לאי ג'אווה ולאיים המקיפים אותו. צבעו של הלוטונג ג'אווה שחור עם גוון חום ברגליים, בצדדים וב"פאות הלחיים". כשאר הלנגורים, זנבו ארוך ומגיע לאורך של עד 87 ס"מ, בזמן שאורך הגוף מגיע לאורך של 55 ס"מ בלבד. שני תת-המינים של לוטונג זה דומים בהופעתם ונפרדים גאוגרפית; הזכרים והנקבות שחורים, למרות שלנקבות נקודה חיוורת, צהבהבה ולבנה באזור הערווה. הצעירים של שני תת-המינים כתומים. תת-המין הקבוע לא מאבד את צבעו כאשר הוא מתבגר, במקום זאת, צבעו מתכהה במעט, עם צבע צהוב בצדדים, בגפיים ומסביב לאוזניים, עם גוון שחור בגב. לוטונג ג'אווה מצוי באזורים הפנימיים והחיצוניים של יער הגשם. פרימט זה פעיל יום וחי ביערות. הוא ברובו אוכל צמחים, תזונתו מכילה עלים, פרחים, פירות ואת ניצני הפרחים, למרות שהוא אוכל גם זחלי חרקים. לוטונג ג'אווה, באתר ITIS (באנגלית) לוטונג ג'אווה, באתר NCBI (באנגלית) לוטונג ג'אווה, באתר Animal Diversity Web (באנגלית) לוטונג ג'אווה, בבסיס הנתונים ARKive (באנגלית) לוטונג ג'אווה, באתר האנציקלופדיה של החיים (באנגלית) לוטונג ג'אווה, באתר GBIF (באנגלית) לוטונג ג'אווה באתר הרשימה האדומה של IUCN
יפים גלר

יפים גלר (ברוסית: Ефим Петрович Геллер‏; 8 במרץ 1925, אודסה, ברית המועצות – 17 בנובמבר 1998) היה שחמטאי יהודי-אוקראיני בדרגת רב-אמן, מאלופי ברית המועצות בשחמט ומהמועמדים לאליפות העולם, חבר הנבחרת האולימפית של ברית המועצות ומאמנם של אלופי עולם בשחמט. בדירוג 15 בעלי ההישגים הטובים ביותר, בכל הזמנים (מבין השחקנים שהשתתפו בלפחות ארבע אולימפיאדות שחמט), באולימפיאדות השחמט, דורג גלר במקום ה-11 עם 76 משחקים, 46 ניצחונות, 23 תוצאות תיקו ו-7 הפסדים. גלר מיצה 75.6% מתוך מאת האחוזים האפשריים, זכה בשלוש מדליות זהב, ושלוש כסף. יפים גלר זכה פעמיים באליפות ברית המועצות בשחמט, פעם אחת, ב-1955, בשותפות עם וסילי סמיסלוב, אך בדו-קרב ההכרעה יצא גלר וידו על העליונה ופעם שנייה ב-1979. הוא זכה ארבע פעמים באליפות אוקראינה, בשנים 1950, 1957, 1958 ו-1959. ב-1989 הוא זכה בתחרות העל בדורטמונד. הוא זכה שלוש פעמים בקורוס (ויק אן-זהה) (1965,1969,1977). גלר היה מאמנם של אלופי העולם בשחמט, בוריס ספסקי ואנטולי קרפוב. יפים גלר השתתף ב-7 אולימפיאדות השחמט כחלק מנבחרת ברית המועצות. מדיה וקבצים בנושא יפים גלר בוויקישיתוף יפים גלר, באתר צ'סגיימס (באנגלית) יפים גלר, באתר "Find a Grave" (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
גלר

גלר הוא שם משפחה יהודי אשכנזי. לפי גרסה אחת מקור השם ביידיש (געלער או גֶלֶה (געלע)) מהמילה הגרמנית גֶלב, צהוב. האם התכוונתם ל... אורי גלר – ישראלי שגדל בתל אביב והתפרסם ברחבי העולם כמי שמעיד על עצמו כבעל כוחות על טבעיים. זאב גלר – ראש עיריית כפר סבא בשנים 1965–1982. יהודה גלר – קצין צה"ל מעוטר עיטור העוז יפים גלר – שחמטאי יהודי יליד אודסה, ברית המועצות. עוזי גלר – שחמטאי ישראלי ראול גלר – כדורגלן ורופא ישראלי, מגדולי חלוצי בית"ר ירושלים בכל הזמנים ואורתופד מומחה. שרה מישל גלר – שחקנית אמריקאית. גלבר הלר [1]
ق

האות קאף (בערבית: قاف) היא האות העשרים ואחת באלפבית הערבי. לפניה באה האות פא ואחריה האות כאף. בערבית סטנדרטית קאף מייצגת את העיצור /q/ (נהגה בענבל; זוהי ההגייה המקורית של קו"ף. ‏האזנה‏Ⓘ‏). אולם, ברוב הניבים המדוברים היא מבוטאת אחרת. בערבית לבנטינית, בערבית מצרית ובמעט ערים צפון אפריקאיות, דוגמת תלם סן, קאף מייצגת את העיצור /ʔ/ (כמו אל"ף). בערבית סעידית (המדוברת בדרום מצרים), בחלק מהניבים התימניים, בניבים בדואים ובערבית עיראקית קאף מבוטאת כ-/ɡ/ (כמו גימ"ל), במפרץ הפרסי זה ביטויה רק כשאינה מנוקדת בכסרה, אז הוגים אותה כ-/ʤ/ (כמו גימ"ל במילה ג'ינס). בערבית פלסטינית כפרית (פלאחית) קאף נהגית כ-/k/ (כמו כּ"ף), אך לעיתים היא מלועלעת – /kˤ/ (כמו כּ"ף משולבת עם עי"ן מזרחית). במגרב קאף שומרת לרוב על הגייתה המקורית אך לעיתים היא מוחלפת ב-/g/ או /k/ בגלל השפעת שפות ברבריות או צרפתית. קאף היא אחת מחמשת העיצורים הנחציים (האחרים הם צאד, צ'אד, טא וט'א), והיא הגרסה הנחצית של כּאף. בסגנון הכתיבה המגרבי קאף נכתבת עם נקודה אחת מעליה ולא שתיים (ڧ), כמו פא משרקית, אך קעורה יותר, עם זאת אין מקום לבלבול בין פא וקאף מגרביות, מאחר שפא מגרבית נכתבת עם נקודה מתחתיה. אמנם כיום צורה זו אינה רווחת כלל, אך בארצות המגרב, למעט לוב, משתמשים בה עד היום בכתיבת הקוראן. בכתיבה, האות מתחברת מצד ימין וגם מצד שמאל, כמו בשאר האותיות למעט אותיות "דוד'ארז". מקור קאף הוא ב"קוף" הפניקית, ויש לה מקבילות ברוב האלפביתים: אלפבית עברי – ק אלפבית יווני – אלפבית לטיני – Q,q אלפבית סורי – ܩ מדיה וקבצים בנושא ق בוויקישיתוף קופא היא אות ארכאית שהייתה בשימוש רק באלפבית היווני הראשוני.
ריק לוין

ריק לוין (באנגלית: Rick (Richard Charles) Levin; נולד ב-7 באפריל 1947) הוא כלכלן יהודי-אמריקאי, שכיהן בתפקיד נשיא אוניברסיטת ייל בשנים 1993-2013. בעת כהונתו היה לנשיא שהחזיק במשרתו למשך הזמן הארוך ביותר מקרב נשיאי אוניברסיטאות ליגת הקיסוס. שימש מנכ"ל קורסרה (Coursera), אתר לשירותי למידה מתוקשבת, ממרץ 2014 ועד שנת 2017. לוין נולד למשפחה יהודית בסן פרנסיסקו שבקליפורניה, ארצות הברית. ב-1974 השלים דוקטורט בכלכלה באוניברסיטת ייל, ומ-1979 משמש פרופסור מן המניין לכלכלה באוניברסיטת ייל. ב-1993 מונה לנשיא אוניברסיטת ייל, והחליף את הווארד למר. בתקופתו של לוין, הרחיבה האוניברסיטה את פעילותה האקדמאית לרחבי העולם.[דרושה הבהרה] לוין כתב ופרסם שני ספרים על העבודה באוניברסיטה במהלך כהונתו, "The Work of the University" ‏(2003) ו-"The Worth of the University"‏ (2013). בפברואר 2004 מונה לוין לחבר בוועדת המודיעין בנושא עיראק (Iraq Intelligence Commission), שבדקה את הערכות המודיעין האמריקאי באשר לקיום נשק להשמדה המונית בעיראק. ללוין ולאשתו ג'יין, גם היא פרופסורית באוניברסיטת ייל, נולדו ארבעה ילדים. בנו ג'ונתן לוין הוא כלכלן זוכה מדליית ג'ון בייטס קלארק. מדיה וקבצים בנושא ריק לוין בוויקישיתוף ריק לוין, באתר פרויקט הגנאלוגיה במתמטיקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זנית אלקטרוניקה

זנית' אלקטרוניקה (באנגלית: Zenith Electronics Corporation) היא חברה אמריקאית העוסקת בייצור טלוויזיות. המרכז שלה נמצא בלינקולנשייר, אילינוי. החברה נוסדה בשיקגו בשנת 1918 כיצרנית קטנה של ציוד לחובבי רדיו. במשך השנים עסקה החברה בייצור מכשירים אלקטרוניים שונים, כמו מכשירי רדיו, טלוויזיות ומחשבים. כתוצאה מהתחרות עם יצרנים יפניים, נכנסה זנית לקשיים בשנות ה-80 של המאה ה-20. בשנת 1995 רכש קונצרן LG מקוריאה הדרומית 55% ממניות חברת זנית ומאז 1999 זנית שייכת לה באופן מלא. בין ההישגים הגדולים של זנית ניתן למנות מספר פיתוחים: פיתוח מכשיר הרדיו הנייד המצאת השלט הרחוק האלחוטי תקן לשידור FM סטריאו שק"ק בעלת ניגודיות גבוהה החדרת פורמט HDTV לארצות הברית בשנת 1966 הוקם בישראל מפעל לייצור טלוויזיות Zenith המפעל פעל באזור התעשייה בשכונת גבעת שאול בירושלים בפרסומי החברה בארץ השם היה זניט. המפעל היה בבעלות של חברת "אוברסיז רדיו קואורפוריישן" בה היו שותפים חברת Zenith האמריקנית (26%) והתעשיין ויליאם רובינסון מז'נבה (74%). מדיה וקבצים בנושא זנית אלקטרוניקה בוויקישיתוף אתר האינטרנט הרשמי של זנית אלקטרוניקה (באנגלית) היסטוריה של חברת זנית פרסומת טלוויזיה למקלטי רדיו מטלטלים וקומפקטיים של זנית